FSMART จัดงานสัมมนาทิศทางธุรกิจพร้อมเลี้ยงขอบคุณ-ให้รางวัลตัวแทน
FSMART ผู้นำช่องทางชำระเงินที่มีเครือข่ายมากที่สุดในประเทศไทยตู้เติมเงินออนไลน์ "บุญเติม" จัดงานสัมมนา “ทิศทางการดำเนินงาน และแผนพัฒนาคุณภาพปี 2559” พร้อมงานเลี้ยงขอบคุณ และมอบรางวัลให้กับตัวแทนที่สามารถทำได้ตามเป้าหมาย
10 ก.พ. 2559


นายสมชัย สูงสว่าง (ที่ 3 จากซ้าย)  กรรมการผู้จัดการ พร้อมด้วย นายณรงค์ศักดิ์  เลิศทรัพย์ทวี (ที่ 4 จากขวา) ผู้ช่วยกรรมการผู้จัดการ บริษัท ฟอร์ท สมาร์ท เซอร์วิส จำกัด (มหาชน) หรือ FSMART ผู้นำช่องทางชำระเงินที่มีเครือข่ายมากที่สุดในประเทศไทยตู้เติมเงินออนไลน์  “บุญเติม”  จัดงานสัมมนา “ทิศทางการดำเนินงาน และแผนพัฒนาคุณภาพปี 2559”  พร้อมงานเลี้ยงขอบคุณ และมอบรางวัลให้กับตัวแทนที่สามารถทำได้ตามเป้าหมาย
โดยบริษัทให้ความสำคัญกับตัวแทนที่ช่วยเป็นแรงสำคัญในการผลักดันให้ปี 2558 บริษัทมีตู้เติมเงินให้บริการทะลุ 66,000 ตู้เกินเป้าหมายที่วางไว้ ในส่วนปี 2559 จะขยายตู้เติมเงินรวมเป็น 90,000 ตู้ทั่วประเทศ โดยงานจัดขึ้น ณ โรงแรมมิราเคล แกรนด์ คอนเวนชั่น กรุงเทพมหานคร 